**คำอธิบายรายวิชา**

**กลุ่มสาระการเรียนรู้คณิตศาสตร์ ชั้นมัธยมศึกษาปีที่ 5**

**รหัสวิชา ค30234 รายวิชา ทักษะคณิตศาสตร์ 4**

**จำนวน 0.5 หน่วยกิต เวลา 20 ชั่วโมง**

**ผลการเรียนรู้**

1. เข้าใจและใช้สมบัติของรูปสามเหลี่ยมที่คล้ายกัน ในการแก้ปัญหาคณิตศาสตร์และปัญหาในชีวิตจริง
2. เข้าใจและใช้ความรู้เกี่ยวกับอัตราส่วนตรีโกณมิติ ในการแก้ปัญหาคณิตศาสตร์และปัญหาในชีวิตจริง

**คำอธิบายสาระการเรียนรู้**

**ศึกษา**ความรู้พื้นฐานทางคณิตศาสตร์และฝึกทักษะ เรื่อง **ความคล้าย** รูปสามเหลี่ยมที่คล้ายกัน การนำความรู้เกี่ยวกับความคล้ายไปใช้ในการแก้ปัญหา **อัตราส่วนตรีโกณมิติ** การนำค่าอัตราส่วนตรีโกณมิติของมุม 30 องศา 45 องศา และ 60 องศาไปใช้ในการแก้ปัญหา **โดยใช้**ทักษะกระบวนการทางคณิตศาสตร์ **เพื่อ**ให้ผู้เรียนมีความสามารถในการแก้ปัญหา การสื่อสารและการสื่อความหมายทางคณิตศาสตร์ การเชื่อมโยง การให้เหตุผล และการคิดสร้างสรรค์ **อีกทั้งยัง**เกิดสมรรถนะความสามารถในการสื่อสาร ความสามารถในการคิดแก้ปัญหา ความสามารถในการใช้ทักษะชีวิต และความสามารถในการใช้เทคโนโลยี **พร้อมทั้ง**มีคุณลักษณะอันพึงประสงค์ในด้าน ซื่อสัตย์สุจริต มีวินัย ใฝ่เรียนรู้ อยู่อย่างเพียงพอ มุ่งมั่นในการทำงาน มีจิตสาธารณะ และมีเจตคติที่ดีต่อคณิตศาสตร์ **เสริมสร้าง**ทักษะการเรียนรู้ในศตวรรษที่ 21 ด้าน Arithmetic – การคิดเลขเป็น และ Critical Thinking and Solving Problem